இலங்கைக் கொடியை ஏற்ற மறுத்ததால்அமைச்சராகப் பதவி வகிப்பதற்குசர்வேஸ்வரன் பொருத்தமற்றவர்
இராதாகிருஸ்ணன் கூறுகின்றார்
வட மாகாணக் கல்வியமைச்சர் சர்வேஸ்வரன் இலங்கைத் தேசியக் கொடியை ஏற்ற மறுத்ததால் அவர் அமைச்சராகப் பதவி வகிப்பதற்குப் பொருத்தமற்றவர்.இவ்வாறு கல்வி இராஜாங்க அமைச்சர் வீ.இராதாகிருஸ்ணன் தெரிவித்தார்.இது தொடர்பாக நேற்று ஊடகவியலாளர்களுக்குக் கருத்துத் தெரிவித்தபோதே அவர் இவ்வாறு தெரிவித்தார்.அவர் தெரிவித்ததாவது-:
நேற்றுமுன்தினம் வவுனியாவில் இடம்பெற்ற பாடசாலை நிகழ்வொன்றில் கலந்து கொண்ட வட மாகாணக் கல்வியமைச்சர் சர்வேஸ்வரன் இலங்கைத் தேசியக் கொடியை ஏற்ற மறுத்துள்ளார்.
அவர் இலங்கைத் தேசியக் கொடியை அவமதித்துள்ளார்.
நாம் நாட்டின் ஒரே மக்கள் என்ற ரீதியில் அனைவரும் ஒன்றிணைந்து செயற்பட்டு தேசியக் கொடிக்கான மதிப்பை அனைவரும் வழங்க வேண்டும்.தேசியக் கொடியை ஏற்ற மறுத்து அதனை அவமதித்த அமைச்சர் தொடர்ந்தும் அந்தப் பதவியில் இருப்பதற்குத் தகுதியற்றவர்"-என்றார்.